При избухването на Балканската война в 1912 година един човек от Полос е доброволец в Македоно-одринското опълчение. По време на войната, в хода на Лозенградската операция Ескиполос и околностите му са сцена на драматични сражения между българската и османската армия. На 9 и 10 октомври 1912 година край селото се води сражение между части на Четвърта пехотна преславска дивизия и турския ІІІ корпус. С удар на нож българският 44 пехотен полк отхвърля части от турската Афион-Карахисарска дивизия, разположени на юг от Ескиполос.